Prentútgáfa Stundarinnar kemur næst út þann 20. desember . Eru sörur ómissandi í jólabaksturinn og er virkilega hægt að búa þær til sykurlausar ? Kolbrún Freyja Þórarinsdóttir matgæðingur hefur prófað sig áfram með sykurlaust gúmmelaði og sörur sem hafa fallið vel í kramið hjá allri fjölskyldunni . Sörur eru upprunalega kenndar við frönsku leikkonuna Söruh Bernhardt og fóru að sjást að ráði á íslenskum smákökudiskum frá því rétt um 1990 . Mörgum þykir þær ómissandi með rjúkandi heitum kaffibolla á aðventunni og jólum . Kolbrún Freyja Þórarinsdóttir , matgæðingur með meiru , tekur á móti blaðamanni og ljósmyndara á notalegu heimili sínu á Hvanneyri þar sem hún býr ásamt eiginmanni og fjórum börnum . Þau hafa smám saman gert húsið að sínu en eldhúsið er yfirráðasvæði Kolbrúnar Freyju sem nýtur þess að eiga þar stundir með sjálfri sér og prófa sig áfram með ýmsar tilraunir . Meðal tilraunanna hefur falið í sér að þróa uppskrift að sykurlausum sörum . Það verður að segjast að blaðamaður , sem er mikill sælgætisgrís , er þess ekki fullviss að þær geti jafnast á við hinar upprunalegu en þegar Kolbrún Freyja reiðir fram smakk af sörunum kemur bragðið ánægjulega á óvart . SörurSörurnar hennar Kolbrúnar Freyju eru sykurlausar og m.a. með hindberjakremi . Mynd : Úr einkasafni „ Það virkar að gera sörur sykurlausar en það var dálítið erfitt að finna réttu hlutföllin til að gervisætan verði ekki of yfirþyrmandi en mér finnst sjálfri ekki gott að ...